එහෙත් ජනාධිපති මහින්ද රාජපක්ෂ මහතාගේ සහ ආරක්ෂක ලේකම් ගෝඨාභය රාජපක්ෂ මහතාගේ අවධානය මේ ව්‍යාපෘතිය වෙත යොමුවීමෙන් පසු විශේෂ ව්‍යාපෘති අමාත්‍ය එස්. එම්. චන්ද්‍රසේන මහතාට කුම්බිච්චන්කුලම නවීකරණ ව්‍යාපෘතිය ඉදිරියට ගෙනයාමේ වගකීම භාරදී තිබෙනවා.අනුරාධපුර පුරවරයට හා රටට අභිමානයක් වන මෙම සුවිසල් සංවර්ධන ව්‍යාපෘතියේ ඉදිකිරීම් වැඩ 2014 වසර තුළ නිම කිරීමට සැලසුම්කර ඇති අතර, අනුරාධපුර මහනගර සභාවට මේ පිළිබඳ වැදගත් භූමිකාවක් පැවරී තිබෙනවා.